CELEX: C2004/284/40
Language: da
Date: 2004-11-20 00:00:00
Title: Sag T-331/04: Sag anlagt den 11. august 2004 af Stephen Stork mod Kommissionen for De Europæiske Fællesskaber

20.11.2004   
            
            
               DA
            
            
               Den Europæiske Unions Tidende
            
            
               C 284/20
            
         Sag anlagt den 11. august 2004 af Stephen Stork mod Kommissionen for De Europæiske Fællesskaber
   (Sag T-331/04)
   (2004/C 284/40)
   Processprog: tysk
   Ved De Europæiske Fællesskabers Ret i Første Instans er der den 11. august 2004 anlagt sag mod Kommissionen for De Europæiske Fællesskaber af Stephen Stork, Chaumont-Gistoux (Belgien), ved avocat Bernard Arians, og med valgt adresse i Luxembourg.
   Sagsøgeren har nedlagt følgende påstande:
   
               —
            
            
               Annullation af Kommissionens afgørelse af 5. maj 2004 vedrørende sagsøgerens klage samt af afgørelsen af 10. december 2003 vedrørende sagsøgerens indplacering i lønklasse A7.
            
         
               —
            
            
               Kommissionen tilpligtes at træffe en ny afgørelse, som er behørigt begrundet, vedrørende sagsøgerens indplacering.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter:
   Sagsøgeren har anfægtet Kommissionens afgørelse om at indplacere ham i lønklasse A7, løntrin 3. Han har påberåbt sig, at Kommissionen har anlagt et åbenbart urigtigt skøn ved anvendelsen af tjenestemandsvedtægtens artikel 31, stk. 2.
   Sagsøgeren har anført, at der i den anfægtede afgørelse ikke tages hensyn til forhold vedrørende hans erhvervserfaring, som er meget vigtige for hans indplacering, at der ikke er henset til disse relevante forhold ved hans ansættelse i den første stilling, og at Kommissionens behov i den forbindelse ikke er vurderet korrekt.
   Sagsøgeren har desuden foreholdt Kommissionen ikke at have udnyttet sin skønsbeføjelse, at der er sket tilsidesættelse af principperne om beskyttelse af den berettigede forventning og om ligebehandling samt af de processuelle regler, samt at afgørelsen ikke er begrundet.